CELEX: 32015D0681
Language: hu
Date: 2015-04-29 00:00:00
Title: A Bizottság (EU) 2015/681 végrehajtási határozata (2015. április 29.) A 2001/95/EK európai parlamenti és tanácsi irányelv értelmében a városi és túrakerékpárokra, hegyikerékpárokra és versenykerékpárokra vonatkozó EN ISO 4210 (1–9. rész) szabvány és a gyermekkerékpárokra vonatkozó EN ISO 8098 szabvány hivatkozásainak az Európai Unió Hivatalos Lapjában történő kihirdetéséről (EGT-vonatkozású szöveg)

30.4.2015   
            
            
               HU
            
            
               Az Európai Unió Hivatalos Lapja
            
            
               L 111/30
            
         A BIZOTTSÁG (EU) 2015/681 VÉGREHAJTÁSI HATÁROZATA
   (2015. április 29.)
   A 2001/95/EK európai parlamenti és tanácsi irányelv értelmében a városi és túrakerékpárokra, hegyikerékpárokra és versenykerékpárokra vonatkozó EN ISO 4210 (1–9. rész) szabvány és a gyermekkerékpárokra vonatkozó EN ISO 8098 szabvány hivatkozásainak az Európai Unió Hivatalos Lapjában történő kihirdetéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (2) bekezdésének első albekezdésére,
   mivel:
   
               (1)
            
            
               A 2001/95/EK irányelv 3. cikkének (1) bekezdése úgy rendelkezik, hogy a gyártók kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikke (2) bekezdésének második albekezdése értelmében egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak kell tekinteni, ha megfelel az olyan európai szabványokat átvevő önkéntesen alkalmazandó nemzeti szabványoknak, amelyek hivatkozási adatait a Bizottság az irányelv 4. cikkének megfelelően az Európai Unió Hivatalos Lapjában kihirdette.
            
         
               (3)
            
            
               A 2001/95/EK irányelv 4. cikkének (1) bekezdése értelmében az európai szabványokat az európai szabványügyi szervek állapítják meg a Bizottság megbízása alapján.
            
         
               (4)
            
            
               A 2001/95/EK irányelv 4. cikkének (2) bekezdése alapján a Bizottság kihirdeti az e szabványokra történő hivatkozásokat.
            
         
               (5)
            
            
               2011. november 29-én a Bizottság elfogadta a 2001/95/EK irányelv értelmében a kerékpárokra, a gyermekkerékpárokra és a kerékpárok csomagtartóira vonatkozó európai szabványok által követendő biztonsági előírásokról szóló 2011/786/EU határozatot (2).
            
         
               (6)
            
            
               2012. szeptember 6-án a Bizottság M/508. számon megbízást adott az európai szabványügyi szerveknek arra, hogy dolgozzanak ki európai szabványt a kerékpárokkal, gyermekkerékpárokkal és a kerékpárok csomagtartóival kapcsolatos főbb veszélyek kezelésére.
            
         
               (7)
            
            
               Az Európai Szabványügyi Bizottság a Bizottság megbízásának eleget téve elfogadta a következő új szabványokat: a városi és túrakerékpárokra, hegyikerékpárokra és versenykerékpárokra vonatkozó EN ISO 4210 (1–9. rész), valamint a gyermekkerékpárokra vonatkozó EN ISO 8098. Ezek a korábbi EN 14764:2005, EN 14766:2005 és EN 14781:2005 szabvány helyébe lépnek.
            
         
               (8)
            
            
               Az EN ISO 4210 (1–9. rész) és az EN ISO 8098 európai szabvány eleget tesz az M/508. számú megbízásnak, és megfelel a 2001/95/EK irányelvben megállapított általános biztonsági előírásnak. E szabványok hivatkozásait ezért ki kell hirdetni az Európai Unió Hivatalos Lapjában.
            
         
               (9)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az alábbi szabványok hivatkozásait az Európai Unió Hivatalos Lapjának C sorozatában közzé kell tenni:
   
               a)
            
            
               EN ISO 4210-1:2014 „Kerékpárok – A kerékpárok biztonsági követelményei” – 1. rész: „Szakkifejezések és és meghatározásuk”;
            
         
               b)
            
            
               EN ISO 4210-2:2014 „Kerékpárok – A kerékpárok biztonsági követelményei” – 2. rész: „A városi és túrakerékpárokra, a fiatal felnőtteknek készült kerékpárokra, a hegyikerékpárokra és a versenykerékpárokra vonatkozó előírások”;
            
         
               c)
            
            
               EN ISO 4210-3:2014 „Kerékpárok – A kerékpárok biztonsági követelményei” – 3. rész: „Szokásos vizsgálati módszerek”;
            
         
               d)
            
            
               EN ISO 4210-4:2014 „Kerékpárok – A kerékpárok biztonsági követelményei” – 4. rész: „A fékek vizsgálatának módszerei”;
            
         
               e)
            
            
               EN ISO 4210-5:2014 „Kerékpárok – A kerékpárok biztonsági követelményei” – 5. rész: „A kormány vizsgálatának módszerei”;
            
         
               f)
            
            
               EN ISO 4210-6:2014 „Kerékpárok – A kerékpárok biztonsági követelményei” – 6. rész: „A váz és a villa vizsgálatának módszerei”;
            
         
               g)
            
            
               EN ISO 4210-7:2014 „Kerékpárok – A kerékpárok biztonsági követelményei” – 7. rész: „A kerék és az abroncs vizsgálatának módszerei”;
            
         
               h)
            
            
               EN ISO 4210-8:2014 „Kerékpárok – A kerékpárok biztonsági követelményei” – 8. rész: „A pedál és a hajtómű vizsgálatának módszerei”;
            
         
               i)
            
            
               EN ISO 4210-9:2014 „Kerékpárok – A kerékpárok biztonsági követelményei” – 9. rész: „A nyereg és a nyeregtartó vizsgálatának előírásai”;
            
         
               j)
            
            
               EN ISO 8098:2014 „Gyermekkerékpárok” – „Biztonsági követelményekés vizsgálati módszerek”.
            
         2. cikk
   Ez a határozat az Európai Unió Hivatalos Lapjában való közzétételét követő huszadik napon lép hatályba.
   
      Kelt Brüsszelben, 2015. április 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 11., 2002.1.15., 4. o.
   
   
      (2)  A Bizottság 2011. november 29-i 2011/786/EU határozata a 2001/95/EK európai parlamenti és tanácsi irányelv értelmében a kerékpárokra, a gyermekkerékpárokra és a kerékpárok csomagtartóira vonatkozó európai szabványok által követendő biztonsági előírásokról (HL L 319., 2011.12.2., 106. o.).